**Erezia ultimei femei din lume**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cică toate femeile mă (h)rănesc ultima

mă va ucide cu frumusețea-i de culoare

Oricum de la prima la ultima întâlnire

trec prin acest rogvaiv sentimental De par

că aș avea mâinile și ochii legați cu nori

Simt trecerea anotimpurilor prin sângele meu

învolburat ca un ocean de stele Dacă părinții

mi-au lăsat moștenire moartea Eu nu pot lăsa

copiilor mei în schimb decât viața

Și asta la un preț de nimic Singurătatea mea

de doi bani

Costel Zăgan, EREZII DE-O CLIPĂ II